Diari Oficial de la Generalitat Valenciana


Sumari del DOGV 5394, del 23-11-2006 (2006/12185)

Notificació a Daniel Sánchez Salort de la sentència dictada en les actuacions del juí de divorci contenciós número 169/2006.
----------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/12775


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació a Daniel Sánchez Salort de la sentència dictada en les actuacions del juí de divorci contenciós número 169/2006. [2006/Q12634]  
Procediment: divorci contenciós 169/2006  
Juí: divorci contenciós 169/2006  
Part demandant: Marina Heredia García  
Part demandada: Daniel Sánchez Salort  
En el juí a què es fa referència s'ha dictat la resolució el text de la qual, literalment, diu així:  
«Sentència número 153/2006  
Dénia, 22 de setembre de 2006  
La jutgessa substituta del Jutjat de Primera Instància número 4 de Dénia, Purificación Villalta Mompean, ha vist les presents actuacions de juí de divorci seguides a instàncies de Marina Heredia García, representada pel procurador Miguel Llobell Perles, assistit de la lletrada Celia Roselló Fornés, contra Daniel Sánchez Salort, en rebel·lia.  
Antecedents de fet  
1. Que el procurador Miguel J. Llobel Penes, en la indicada representació, va formular demanda de divorci contra Daniel Sánchez Salort, sobre divorci entre ambdós.  
2. Admesa a tràmit la demanda es va traslladar esta demanda i els documents a la demandada, i se la va citar a termini a fi la contestara en el termini de 20 dies computats des de l'endemà de la citació a termini.  
3. Que mitjançant la provisió de data 7 de juny de 2006, atés que la part demandada no va comparéixer, es declara a esta part en rebel·lia processal i es procedix a assenyalar la vista oral de les presents actuacions per al dia 21 de setembre de 2006.  
Que sent-ne el dia i l'hora assenyalada compareix la part actora, i va intervindre el procurador el senyor Llobel Penes i la lletrada Celia Roselló Fornés i atés que no va comparéixer la part demandada, malgrat constar-ne en actuacions la citació en forma legal, i que la part actora es va afirmar i ratificar en la demanda presentada, i practicada la prova que va ser proposada i admesa, sa senyoria va declarar acabada la vista i el plet conclòs per a sentència.  
4. En la substanciació del present procediment s'han observat les prescripcions i les formalitats legals.  
Vists els preceptes legals esmentats i els altres que són aplicables al cas d'actuacions.   
Decisió  
Que amb l'estimació de la demanda promoguda pel procurador Miguel Juan Llobel Perles, en nom i representació de Marina Heredia García, contra Daniel Sánchez Salort, declare dissolt, per causa de divorci, el matrimoni dels expressats amb tots els efectes legals i, en particular, es revoquen els consentiments i els poders que qualsevol dels cònjuges haja atorgat a l'altre i aprove com a definitives les mesures acordades en la sentència de separació matrimonial dictada per este mateix jutjat.  
No es fa expressa condemna en costes.  
Comuniqueu esta sentència, una vegada ferma, al registre civil en què conste la inscripció del matrimoni dels subjectes al plet.  
Contra la present resolució s'hi pot interposar un recurs d'apel·lació per a l'Audiència Provincial d'Alacant en el termini de cinc dies des de la notificació, d'acord amb els articles 455 i següents de la Llei d'Enjudiciament Civil 1/2000, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat, per a portar a efecte la diligència de notificació de sentència.  
Dénia, 17 d'octubre de 2006.. La secretària judicial: Liriana Anduix Serra.